
Zásady práce s vnútorným predpisom
1. Uloženie vnútorného predpisu

Smernica bude trvalo uložená v útvare vedenia školy a je prístupná všetkým zamestnancom na mieste tomu určenom.

2. Oboznámenie s vnútorným predpisom

Zodpovedný vedúci zamestnanec organizačného útvaru je povinný bezodkladne, najneskôr na najbližšej porade útvaru po pridelení smernice, zabezpečiť oboznámenie všetkých zamestnancov so smernicou a zároveň informovať o tom, kde bude trvalo uložená.

Čl. 1

Základné ustanovenia
1. Názov školy: Základná škola, Lichardova 24, Žilina  (ďalej „ZŠ“)
      Sídlo školy: Lichardova 24,  010 01 Žilina

      Štatutárny orgán: riaditeľ

      IČO: 37812891
DIČ: 2021669738
2. Právne postavenie: Základná škola, Lichardova 24 v Žiline bola s účinnosťou od 1. 7. 2002 zriadená mestom Žilina ako samostatná rozpočtová organizácia s právnou subjektivitou, spôsobilá nadobúdať práva a zaväzovať sa v oblasti pracovno-právnych vzťahov a vzťahov upravených predpismi v oblasti štátnej správy, konať vo svojom mene a niesť zodpovednosť majetkovú, vyplývajúcu z týchto vzťahov.

3. Zriaďovateľ: Mesto Žilina podľa § 21 až 23 zákona NR SR č. 303/1995 Z. z. o rozpočtových pravidlách v znení neskorších predpisov, podľa §5 ods.1 zákona SNR č. 542/1990 Zb. o štátnej správe v školstve a školskej samospráve v znení neskorších predpisov a §1 a §63 ods. 3 zákona SNR č. 29/1984 Zb. o sústave základných a stredných škôl v znení neskorších predpisov, podľa §1 ods. 2 a §2 písm. zákona NR SR č. 416/2001 o prechode niektorých pôsobností z orgánov štátnej správy na obce a na vyššie územné celky.

4. Organizačný poriadok je základnou interným organizačným predpisom Základnej školy,  Lichardova 24, Žilina. 

5. Upravuje zásady činnosti, organizačnú štruktúru, určuje deľbu práce, organizáciu a pôsobnosť jednotlivých stupňov riadenia na škole, práva a zodpovednosť pracovníkov, vnútorné a vonkajšie vzťahy školy v súlade so všeobecne záväznými právnymi predpismi.

6. Organizačný poriadok sa vzťahuje na všetkých zamestnancov školy.
Čl. 2

Poslanie a hlavné úlohy školy
a) zabezpečuje kvalitnú odbornú a pedagogickú úroveň výchovno-vzdelávacej práce s deťmi a mládežou na úseku základného školstva, 

b) vytvára pracovníkom a žiakom školy potrebné materiálne podmienky,
c)  zabezpečuje starostlivosť o areál, budovu školy a práce súvisiace so starostlivosťou o ich vnútorné vybavenie, zostavuje plán práce, rozpočet, 
d) zabezpečuje efektívne a hospodárne využitie pridelených prostriedkov, 
e) spracúva predpísané účtovné uzávierky,
f) zabezpečuje prenos informácií podľa rozhodnutí zriaďovateľa a MŠVVaŠ SR,

g) informuje verejnosť a zriaďovateľa o stave a problémoch školy,

h) zabezpečuje plnenie úloh na úseku PO, CO a BOZP podľa platných predpisov, zabezpečuje odstraňovanie zistených nedostatkov,

i) vykonáva archivačnú a skartačnú činnosť,

j) uplatňuje a kontroluje dodržiavanie platných právnych predpisov, uplatňuje príslušné 
            sankcie, ktoré z nich vyplývajú voči zodpovedným osobám,

k) zabezpečuje ekonomickú, pracovno-právnu, správnu a prevádzkovú činnosť,

l) Štatút ZŠ Lichardova 24 v Žiline je neoddeliteľnou súčasťou organizačného poriadku.

Pri svojej činnosti sa škola riadi platnou legislatívou v rezorte Ministerstva školstva, vedy, výskumu a športu SR :
· zákon č. 596/2003 Z. z. štátnej správe v školstve a školskej samospráve a o zmene a doplnení niektorých zákonov,
· zákon č. 597/2003 Z. z. o financovaní základných, stredných škôl a školských zariadení

· zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov 
· zákon č. 138/2019 Z. z. o pedagogických zamestnancoch a odborných zamestnancov a o zmene a doplnení niektorých zákonov 
· zákon č. 552/2003 Z. z. o výkone prác vo verejnom záujme a o zmene a doplnení niektorých zákonov v znení neskorších predpisov 

· zákon č. 553/20013 Z. z. o odmeňovaní niektorých zamestnancov pri výkone prác vo verejnom záujme a o zmene a doplnení niektorých zákonov,

· Vyhláška Ministerstva školstva SR č. 320/2008 Z. z. o základnej škole

Pravidlá a chod školy okrem všeobecne platných právnych a morálnych noriem upravujú tieto dokumenty:

· organizačný poriadok,

· pracovný poriadok,

· školský poriadok, 

· kolektívna zmluva a jej dodatky, 
· rokovací protokol,

· organizácia vyučovania a pedagogického útvaru v príslušnom školskom roku,

· plán vnútroškolskej činnosti,

· rokovací poriadok pedagogickej rady,

· evidencia sťažností,

· plán profesijného rastu,

· prehľad o rozsahu vyučovacej činnosti zamestnancov a ich odbornej spôsobilosti,

· prehľad o použití finančných prostriedkov určených pre potreby školy a výchovno-vzdelávacieho procesu,

· zápisnice o inšpekciách a iných kontrolách, 

· rozvrh hodín a dozorov, zastupovaní
· zápisnice a uznesenia  z rokovania pedagogickej rady a MZ,  
· správy z pracovných skupín za jednotlivé predmety, 

· registratúrny poriadok,

· vnútorný mzdový predpis,
· operatívne materiály.
Zamestnanci sú ďalej povinní riadne si plniť svoje povinnosti vyplývajúce z pracovno-právnych vzťahov a z funkcie, do ktorej boli vymenovaní v organizácii.

Čl. 3
Organizačná štruktúra školy
  1. Škola sa člení na organizačné jednotky: 

             a) pedagogický úsek, 

             b) ekonomický úsek. 

Úsek je organizačný útvar, v ktorom podľa vymedzených vecných okruhov činností je zoskupená oblasť koncepčných, odborných, metodických, správnych a kontrolných činností. 
  2. Úsek sa organizačne člení na ďalšie organizačné útvary. 

            a) útvar riaditeľa školy, 

            b) pedagogický útvar, 

            c) ekonomicko – hospodársky útvar. 

3. Vedúcimi zamestnancami v škole sú: 

· riaditeľ školy –  štatutár

· zástupca riaditeľa pre primárne vzdelávanie nižšie sekundárne vzdelávanie 

· zástupca riaditeľa školy pre nižšie sekundárne vzdelávanie – štatutárny zástupca  RŠ
· vedúca školskej jedálne

4. Zamestnancami školy a školského zariadenia sú:
· pedagogickí zamestnanci 
· odborní zamestnanci 

· nepedagogickí zamestnanci
Útvar riaditeľa školy
1. organizuje a zabezpečuje výkon riadiacej, rozhodovacej, kontrolnej, právnej, personálnej a hospodárskej činnosti. Zahŕňa činnosti, ktoré sú priamo podriadené riaditeľovi ZŠ a ktoré mu pomáhajú vykonávať zverené činnosti. Riaditeľ školy riadi ZŠ v celom rozsahu jej činnosti, vytvára podmienky na prácu všetkých zamestnancov a žiakov. 
2. K útvaru riaditeľa školy patrí: 
· riaditeľ – štatutárny orgán organizácie, 
· zástupca riaditeľa školy pre primárne vzdelávanie, 
· zástupca riaditeľa školy pre nižšie sekundárne vzdelávanie, štatutárny zástupca RŠ,       

· pracovník pre veci ekonomické a mzdové, 
· tajomníčka,   

· vedúca školskej jedálne, 
 komisie: ústredná inventarizačná, inventarizačná, škodová, vyraďovacia, likvidačná (skartovacia), 
3.  Činnosť útvaru: 
( organizačne zabezpečuje pracovné porady, zodpovedá za ich odbornú a organizačnú prípravu, zabezpečuje písomnú agendu súvisiacu s poradami, 
( eviduje a sleduje termíny pracovných úloh a ich plnenie, 
( sleduje vydávanie všetkých právnych a iných noriem a predpisov a upozorňuje riaditeľa ZŠ na právne   úpravy, ktoré sa týkajú činnosti ZŠ, 
( vybavuje písomnú agendu a korešpondenciu ZŠ, 
( eviduje a predkladá riaditeľovi ZŠ sťažnosti a podnety zamestnancov, žiakov a ich rodičov, 
( podieľa sa na návrhoch základných organizačných noriem a interných smerníc, 
( spracúva a vydáva organizačný poriadok ZŠ, školský poriadok, pracovný poriadok, resp. ďalšie vnútorné predpisy a ich zmeny a doplnky, vedie evidenciu podpisov vedúcich zamestnancov ZŠ, 
( zabezpečuje rozpracovanie pokynov a smerníc nadriadených orgánov na podmienky ZŠ, 
( vedie evidenciu o dovolenkách a poskytnutí iného voľna zamestnancom ZŠ, 
( zabezpečuje pracovnoprávne úkony pre zamestnancov ZŠ, 
( sleduje a vyhodnocuje zvyšovanie kvalifikácie pedagogických zamestnancov ZŠ, 
( eviduje a podľa platných predpisov uschováva protokoly, revízne správy, zápisnice o kontrolných akciách vykonávaných v ZŠ kontrolnými a inými odbornými útvarmi nadriadených orgánov, materiály vlastných kontrolných akcií, 
( zabezpečuje ďalšie úlohy podľa pokynov riaditeľa ZŠ. 
Pedagogický útvar
1. Vedúcimi útvaru sú zástupkyne riaditeľa školy (ďalej len ZRŠ), ktoré sú priamo podriadené riaditeľovi školy. Zodpovedajú za riadenie pedagogického útvaru na príslušných úsekoch. Zástupkyniam riaditeľa sú podriadení zamestnanci: triedni učitelia, netriedni učitelia, vedúci metodických orgánov, výchovná poradkyňa, školský špeciálny pedagóg, asistenti učiteľa, školský psychológ, vychovávateľky. 
2. Pedagogický útvar zabezpečuje: 
· výchovno-vzdelávaciu činnosť, pedagogickú a inú odbornú činnosť, 
· informovanosť zákonných zástupcov o výchovno-vzdelávacích výsledkoch detí a informovanosť verejnosti a Rady školy o stave a problémoch školy, 
· záujmovú, mimotriednu a mimoškolskú činnosť žiakov školy, 
· výchovno-vzdelávaciu činnosť v ŠKD. 
3. Pedagogický útvar tvoria úseky: 
· primárne vzdelávanie (1. - 4. ročník ZŠ), 
· nižšie sekundárne vzdelávanie (5. – 9. ročník ZŠ) 
· ŠKD 
Organizačná štruktúra zamestnancov pedagogického útvaru: 
vedúci metodických orgánov školy (metodické združenia), 
zástupca za predmet (bývalý predseda PK),

výchovný poradca, 
triedni učitelia, 
ostatní učitelia, 
asistenti učiteľa, 
vychovávatelia ŠKD, 
        školský špeciálny pedagóg,

        školský psychológ.

Ekonomicko – hospodársky útvar
1. Vedúcim útvaru je riaditeľ školy. 

2. Ekonomicko - hospodársky útvar zabezpečuje: 

· finančné účtovníctvo

· personalistiku školy, 

· odborné, organizačné a administratívne práce súvisiace s výkonom kancelárie školy, 

· vytváranie technických podmienok pre plynulú prevádzku školy, drobné údržbárske práce, upratovacie práce a prevádzkovú hygienu na škole, 

· prípravu, výdaj a vytváranie dôstojných podmienok pre kultúrnu konzumáciu jedál a nápojov pre stravníkov. 
 3)  Ekonomicko - hospodársky útvar tvoria úseky:

ekonomický úsek (ekonómka, tajomníčka, správca počítačovej siete) 

prevádzkový úsek (školník, údržbár, upratovačky) 

úsek školského stravovania (vedúca ŠJ, administratívna pracovníčka, kuchárky, pomocné sily).

Zamestnanci tohto úseku sú podriadení riaditeľovi školy.  Vedúcej jedálne sú podriadení zamestnanci úseku    školského stravovania (administratívna pracovníčka, kuchárky a  pomocné sily).
Čl. 4
Popis pracovných činností
Riaditeľ školy

    Na čele školy je riaditeľ školy, ktorého vymenúva a odvoláva zriaďovateľ. Riaditeľ ako štatutárny orgán školy koná v jej mene vo všetkých jej veciach. Riaditeľ školy vymenúva do funkcie zástupcov, vydáva usmernenie činnosti podľa predchádzajúcich článkov, organizačné pokyny pre zamestnancov školy a kontroluje ich plnenie. Riaditeľa zastupuje v jeho neprítomnosti v plnom rozsahu jeho štatutárny zástupca - pedagogický zástupca pre nižšie sekundárne vzdelávanie.

 1.  Pracovno-právna oblasť 
-  prijíma všetkých zamestnancov do pracovného pomeru a v súvislosti s tým zodpovedá za vyhotovenie pracovných zmlúv v súlade so Zákonníkom práce, zabezpečuje personálne obsadenie školy,

-  uzatvára dohody o prácach vykonaných mimo pracovného pomeru a ich vykonanie kontroluje,

-  uzatvára dohody o zmene podmienok dohodnutých v pracovnej zmluve,

-  rozväzuje pracovný pomer so zamestnancami dohodou, výpoveďou, okamžitým skončením, skončením v skúšobnej dobe,

-  preraďuje pracovníka na výkon iného druhu práce,
-  určuje nástup na dovolenku na zotavenie v zmysle príslušných paragrafov Zákonníka práce,

-  vysiela zamestnancov na pracovné cesty,

-  poskytuje pracovné voľno pri krátkodobých prekážkach v práci zo strany zamestnanca a pri  prekážkach z dôvodu všeobecného záujmu,

-  nariaďuje prácu nadčas, rozhoduje o vhodnom čase čerpania náhradného voľna, prípadne o vhodnejšej úprave pracovného času,

-  určuje vecné náplne pracovných funkcií všetkých kategórií zamestnancov školy,

-  vyjadruje sa k prihláške zamestnancov školy na ďalšie  vzdelávanie,

-  rozhoduje o fakultatívnych nárokoch z toho plynúcich podľa platnej vyhlášky o pracovných

úľavách a hospodárskom zabezpečení študujúcich popri zamestnaní,

-  rozhoduje o presune čerpania dovolenky z času školských prázdnin na dobu počas školského roka v opodstatnených prípadoch (napr. pridelenie kúpeľnej liečby),

-  zabezpečuje vydávanie potvrdení o zamestnaní s uvedením skutočnosti pre posúdenie nároku na dovolenku na zotavenie, záväzkov zamestnanca voči organizácii, vykonaných zrážok,

-  zodpovedá za správnosť evidencie osobných spisov zamestnancov a ich aktualizáciu, po rozviazaní pracovného pomeru za ich archiváciu,

-  menuje a odvoláva z funkcie vedúcich zamestnancov školy v súlade s príslušnými predpismi.

2. Mzdová oblasť - sídlo na MÚ v Žiline
-  posudzuje kvalifikáciu zamestnancov a v nadväznosti na to zaraďuje zamestnancov do príslušných funkcií, platových postupov a mzdových taríf podľa príslušných mzdových predpisov,

-  zodpovedá za vyhotovenie platových dekrétov, ako aj ďalších výmerov súvisiacich s platovými náležitosťami zamestnancov,

-  priznáva odmeny a všetky ďalšie pohyblivé zložky miezd v zmysle platných predpisov,

-  priznáva a pri zmene podmienok výkonu práce odníma osobné príplatky,

- priznáva náhrady miezd počas čerpania dovoleniek na zotavenie, vrátane náhrad miezd za

nevyčerpanú časť dovolenky a za pracovné voľno pri prekážkach v práci,

-  priznáva náhrady cestovných a sťahovacích výdavkov a ostatných náhrad vyplývajúcich z vyhlášky č. 33/1984 Zb. a jej novelizácií,

-  pri prijímaní zamestnanca do pracovného pomeru rozhoduje na základe dokladu a priebehu

zamestnaní o zápočte dôb predchádzajúcej praxe pre účely platového zaradenia zamestnanca,

ako aj o zápočte dôb zamestnania pre určenie nemocenských dávok a dĺžky dovolenky na zotavenie,

-  rozhoduje o pridelení počtu nadčasových hodín učiteľom,

-  priznáva odmeny za zastupovanie neprítomných zamestnancov v súlade s platnými mzdovými predpismi a vnútorným mzdovým predpisom,

-  zabezpečuje kompletnú a správnu likvidáciu miezd všetkých zamestnancov v stanovených výplatných termínoch vrátane daní a zrážok, dávok nemocenského poistenia, peňažitej pomoci v materstve, rodinných prídavkov a pod.

-  zodpovedá za správne vykonávanie mzdovej agendy v súlade s platnými mzdovými predpismi,

· zabezpečuje platobný styk s PRIMA bankou Slovensko.
3. Sociálna oblasť
-  zodpovedá za uzatváranie kolektívnych zmlúv, vedenie agendy sociálneho fondu,

      -  stará sa o odborný rast zamestnancov školy,

-  zamestnancom prideľuje práce so zreteľom na ich schopnosti, skúsenosti a so zreteľom

na ich zdravotný stav,

-  vytvára vhodné pracovné podmienky na pracovisku školy, aby výkon práce bol kvalitný, hospodárny, bezpečný,

-  v prípade potreby umožní rekvalifikáciu zamestnancov,

-  zodpovedá za dodržiavanie právnych a ostatných predpisov o bezpečnosti a ochrane zdravia pri práci a požiarnej ochrane, za týmto účelom pravidelne oboznamuje pracovníkov s novými

predpismi,

-  bezodkladne zisťuje a odstraňuje príčiny pracovných úrazov a chorôb z povolania, vedie ich evidenciu, oznamuje ich príslušným orgánom a robí opatrenia na ich nápravu,

-  vybraným kategóriám zamestnancov zveruje pracovné ochranné prostriedky a dbá o ich účelné využívanie,

-  zabezpečuje zamestnancom stravovanie zodpovedajúce správnej výžive,

-  čerpanie dovoleniek umožňuje v zmysle pracovného poriadku školy, zodpovedá za dodržiavanie všetkých ustanovení Zákonníka práce, a ďalších platných pracovno-právnych mzdových a iných predpisov súvisiacich s touto agendou.

4. Pedagogická oblasť
- zabezpečuje výchovno-vzdelávací proces kvalifikovanými pedagogickými zamestnancami podľa nadobudnutého vzdelania pre vyučovanie jednotlivých predmetov v zmysle platnej vyhlášky MŠVVaŠ SR o odbornej a pedagogickej spôsobilosti pedagogických zamestnancov,

-  zodpovedá za dodržiavanie všeobecne záväzných právnych predpisov, učebných plánov,  za odbornú a pedagogickú úroveň výchovno-vzdelávacej činnosti školy a za efektívne využívanie pomôcok určených na zabezpečenie výchovno-vzdelávacej činnosti školy,

-  rozhoduje o prijatí žiaka na školu, oslobodení žiaka od povinnosti dochádzať do školy, oslobodení žiaka od štúdia jednotlivých vyučovacích predmetov a ich častí, prerušení školskej dochádzky, uložení výchovných opatrení, povolení vykonať opravnú a komisionálnu skúšku,

povolení vykonať skúšku z jednotlivých predmetov aj uchádzačovi, ktorý nie je žiakom školy,

-  rozhoduje o oznámení zákonného zástupcu žiaka, ktorý nedbá o riadnu školskú dochádzku dieťaťa príslušnému orgánu, o príspevku zákonného zástupcu žiaka na čiastočnú úhradu nákladov za starostlivosť poskytovanú mládeži v škole a školskom zariadení,

-  na základe žiadosti rodičov a odporučení CPPPaP rozhoduje o odklade povinnej školskej dochádzky žiaka, dodatočnom odložení povinnej školskej dochádzky žiaka, oslobodení žiaka od povinnej školskej dochádzky,

-  podľa platných predpisov o miere vyučovacej povinnosti určuje úväzky učiteľov, prideľovanie hodín nadčasovej práce, prideľuje triednictvo, zodpovedá za výber nepovinných a voliteľných predmetov, určuje vedúcich učiteľov ročníkov, metodických útvarov,

-  zodpovedá za uplatňovanie zásad demokracie, humanity, didaktických prístupov a metód výchovno-vzdelávacej práce,

-  vytvára optimálne podmienky pre prácu školských rád, pre skvalitňovanie vzťahov učiteľského zboru, vzťahov s obecným zastupiteľstvom i verejnosťou v lokalite školy.

5. Ekonomická oblasť
-  zodpovedá za riadne hospodárenie s majetkom v užívaní alebo vo vlastníctve školy a jeho ochranu,

-  zodpovedá za vykonávanie inventarizácie podľa vyhlášky o inventarizácii hospodárskych prostriedkov,

-  zabezpečuje uskutočňovanie ročných účtovných uzávierok a záverečných hodnotení, hospodárne využívanie pridelených finančných prostriedkov, dodržiavanie rozpočtových pravidiel a ďalších príslušných predpisov,

-  zabezpečuje priestorové podmienky školy,

- zodpovedá za kvalitu dodávateľsko-odberateľských vzťahov a iných vzťahov medzi organizáciami podľa hospodárskeho zákonníka,

- je zodpovedný za dodržiavanie vyhlášky o účtovníctve a vyhlášky o pokladničných operáciách.

6. Oblasť BOZP, PO  a CO

-  zodpovedá za písomné ustanovenie bezpečnostného technika, technika PO, určuje im náplň práce  - firma GAJOS
- zodpovedá za vykonanie vstupnej inštruktáže pri nástupe zamestnanca na pracovisko v oblasti BOZP a PO podľa príslušných zákonov,

- zodpovedá za ustanovenie komisie v spolupráci s odborovými orgánmi na vykonanie previerok BOZ pri práci, výchove a vyučovaní,

-  zodpovedá za vedenie evidencie:

· pracovných úrazov – registrovaných a evidovaných,

· mimopracovných úrazov,

· školských úrazov- registrovaných a evidovaných osobitne,

· mimoškolských úrazov.

-  zodpovedá za predloženie bodového hodnotenia pri pracovnom i školskom úraze,

-  zodpovedá za vypracovanie zoznamu pridelených OOPP pre jednotlivých zamestnancov školy,

-  zodpovedá za uskutočňovanie školenia v oblasti BOZP a PO pre všetkých zamestnancov školy raz za dva roky,

-  zodpovedá za uskutočňovanie školení žiakov v oblasti BOZP a PO na začiatku každého šk. roka a pred uskutočnením každého žiackeho podujatia mimo priestorov školy (ŠvP, LV, výlety, atď.)

-  zodpovedá za pravidelné prehliadky školy po stránke PO, vedenie požiarnej knihy (zápis 1x mesačne),

- zodpovedá za spracovanie požiarneho poriadku pracoviska, vypracovanie požiarno-poplachových smerníc, určenie požiarnej hliadky,

-  je zodpovedný za bezpečnosť pri výchove a vyučovaní,

- zodpovedá za vykonávanie revízií na vyhradené technické zariadenia podľa príslušných predpisov,

-  zodpovedá za spracovanie plánu CO školy,

-  zodpovedá za riadne uskladnenie materiálu CO na škole.

Pedagogický zástupca riaditeľa školy pre primárne vzdelávanie 

-  realizuje pedagogické riadenie školy, priamo kontroluje výchovno-vzdelávaciu činnosť na I. stupni ZŠ , vyučovacích predmetov spadajúcich do jeho pôsobnosti a ŠKD,

-  pripravuje podklady k analýze výchovno-vzdelávacích výsledkov za I. stupeň školy,

-  priamo kontroluje, usmerňuje vyučujúcich, zadeľuje novým učiteľom  uvádzajúcich učiteľov, vykonáva odborno-metodickú pomoc začínajúcim učiteľom,

- vykonáva hospitácie v určenom rozsahu, uskutočňuje hospitačné rozbory, prijíma konkrétne opatrenia na skvalitnenie výchovno-vzdelávacieho procesu,
-  kontroluje a usmerňuje činnosť triednych učiteľov na I. stupni, vedenie triednej agendy a pedagogickej dokumentácie,
-  pomáha pri riešení výchovno-vzdelávacích problémov triednym učiteľom,

- zabezpečuje zastupovanie za neprítomných učiteľov, vychovávateľky ŠKD a vedie evidenciu zastupovania,

-  vypracúva mesačné výkazy zastupovania za neprítomných učiteľov, vychovávateľky,

-  zostavuje rozvrh hodín pre I. stupeň ZŠ, rozpis dozorov na chodbách i v ŠJ a kontroluje jeho dodržiavanie, nástupy učiteľov do zamestnania,

-  sleduje platové postupy všetkých pedagogických zamestnancov a životné jubileá,

- podľa pokynov riaditeľa školy počas neprítomnosti ZRŠ pre II. stupeň zabezpečuje zastupovanie za učiteľov II. stupňa,

- zodpovedá za riadne vedenie metodického materiálu,

- je členom inventarizačnej, výberovej, likvidačnej a vyraďovacej komisie,

-  organizuje verejno-prospešné práce,

-  podieľa sa na príprave podkladov k rozpočtu školy,

-  zabezpečuje organizáciu exkurzií, školských výletov, škôl v prírode a plaveckých kurzov,

-  sleduje úroveň materiálno-technického vybavenia kabinetov, ich využívanie a dopĺňanie,

- eviduje neospravedlnenú absenciu žiakov I. stupňa, navrhuje opatrenia na zlepšenie, spolupracuje s výchovným poradcom, ŠP a RŠ,

-  podieľa sa na organizácii školských podujatí – výchovné koncerty, spoločensko-kultúrne podujatia, cvičenia v prírode,

-  organizuje školenia BOZP, kontroluje dodržiavanie bezpečnostných predpisov, vedie knihu úrazov,

-  riadi a zabezpečuje mimoškolskú činnosť v rámci ŠKD,

-  spolupracuje s metodickými orgánmi zriaďovateľa a OÚ
-  zúčastňuje sa operatívnych, gremiálnych pracovných porád vedenia školy,

-  plní iné pokyny riaditeľa podľa potrieb školy,

- navrhuje riaditeľovi finančné ohodnotenia, odmeny pre svojich podriadených na základe kvalitne odvedenej práce,

- pripravuje pracovné úväzky pre učiteľov  predmetov spadajúcich do jeho pôsobnosti a vychovávateľky ŠKD,

- upozorňuje riaditeľa školy na porušenia pracovného poriadku a navrhuje opatrenia na odstránenie nedostatkov,

-  vedie evidenciu neprítomných pedagogických zamestnancov (PN, OČR a iné),

-  kontroluje správnosť vedenia agendy metodických orgánov,

-  organizačne zabezpečuje didaktické hry,

-  kontroluje a riadi žiacku knižnicu, podľa možností zabezpečuje dopĺňanie jej fondu,

-  zabezpečuje odbornú literatúru do učiteľskej knižnice,

-  spolupracuje s vedúcimi MZ pri organizácii školských podujatí, olympiád a súťaží,

-  zabezpečuje funkciu voliteľných a nepovinných predmetov  patriacich do jeho pôsobnosti.

-  zodpovedá za estetizáciu priestorov školy,

-  zodpovedá za zdravotnú výchovu na škole, dopĺňanie lekárničiek potrebným materiálom.

- dáva návrhy riaditeľovi pri príprave organizácie  ŠKD – zadelenie oddelení vychovávateľkám, pridelenie úväzkov, dopĺňanie úväzkov,

-  vypracúva celoročný plán práce ŠKD + vedúca MZ,

- prerokúva s vychovávateľkami plán týždennej činnosti v jednotlivých oddeleniach, kontroluje osobnú prípravu vychovávateliek na  činnosť so žiakmi,

-  na záver školského roka zisťuje predbežný záujem žiakov o návštevu ŠKD,

-  sleduje a eviduje dochádzku žiakov do ŠKD, kontroluje odovzdávanie poplatkov za pobyt

v ŠKD,
-  sleduje nástup vychovávateliek do práce, stupeň, zodpovedá za účelné využitie pracovného času vychovávateliek,

- v prípade potreby zabezpečuje zástup neprítomných vychovávateliek,

- usmerňuje a určuje zastupovanie neprítomných učiteľov vychovávateľkami v súlade so Zákonníkom práce,

-  zabezpečuje pracovnú pohotovosť vychovávateliek,

-  koordinuje spoluprácu vychovávateliek s vyučujúcimi,

-  dohliada na funkčnosť MZ ŠKD,

-  vedie pravidelné porady vychovávateliek, na ktoré pozýva RŠ,

- spolupracuje s kultúrnymi ustanovizňami v meste, zabezpečuje exkurzie, podieľa sa na príprave kultúrnych programov,

-  spolupracuje s vedúcou školskej jedálne,

- metodicky zaúča do práce v ŠKD začínajúcu, prípadne dlhodobo zastupujúcu vychovávateľku,

-  hlási a sleduje zaznačovanie úrazov v ŠKD do príslušných záznamov,

- kontroluje týždenné plány a prehľady o výchovno-vzdelávacej činnosti, vykonáva hospitačnú činnosť,

-  zabezpečuje nákup a opravu učebných pomôcok,

-  zúčastňuje sa rodičovských združení,

-  sleduje dodržiavanie bezpečnostných predpisov v ŠKD,

-  týždenne sumarizuje počet odpracovaných hodín v rámci služieb, 
-  vypracúva rozpis služieb na jednotlivé týždne,

-  navrhuje finančnú odmenu za prácu vykonanú nad rámec povinností.

Pedagogický zástupca riaditeľa pre nižšie sekundárne vzdelávanie
- prvý zástupca štatutára, zastupuje riaditeľa školy v čase jeho neprítomnosti, s plnou právomocou podpisuje objednávky, faktúry, žiadosti,

- realizuje pedagogické riadenie školy a priamo kontroluje výchovno-vzdelávaciu prácu na II. stupni ZŠ,

-  pripravuje podklady k analýze výchovno-vzdelávacích výsledkov a správania žiakov II. stupňa,

-  priamo kontroluje a usmerňuje vyučujúcich, zúčastňuje sa na zasadnutiach metodických orgánov,

- vykonáva hospitácie v určenom rozsahu, uskutočňuje hospitačné rozbory, prijíma konkrétne opatrenia na skvalitnenie výchovno-vzdelávacieho procesu,

-  zabezpečuje zastupovanie za neprítomných pedagogických zamestnancov, vedie evidenciu neprítomnosti a zastupovania za II. stupeň ZŠ,

-  vypracúva mesačné výkazy zastupovania za neprítomných učiteľov, nadčasovej práce,

-  vypracúva rozvrh hodín pre II. stupeň, kontroluje jeho dodržiavanie,

- zodpovedá za správne vedenie triednej dokumentácie, klasifikačných záznamov, triednych výkazov, výkazov o voliteľných, nepovinných predmetoch a záujmových útvaroch,

-  prideľuje, rozpisuje a kontroluje dozory v škole i ŠJ, nástup učiteľov na pracovisko,

-  zabezpečuje organizáciu a evidenciu výletov, exkurzií, škôl v prírode,

- eviduje neospravedlnenú absenciu žiakov II. stupňa, navrhuje opatrenia na zlepšenie, spolupracuje s výchovným poradcom,

-  vypracúva predpísané štatistiky,

-  podieľa sa na príprave podkladov k rozpočtu školy,

-  vykonáva odborno-metodickú pomoc začínajúcim učiteľom,

-  pomáha triednym učiteľom riešiť výchovno-vzdelávacie problémy,

- podľa pokynov riaditeľa zabezpečuje zastupovanie PZ na I. stupni a vychovávateliek v ŠKD v prípade neprítomnosti zástupcu pre primárne vzdelávanie,

-  pripravuje podklady k pedagogickým radám,

-  vypracúva predpísané štatistiky,

-  plní iné pokyny riaditeľa školy podľa potrieb školy,

-  zúčastňuje sa operatívnych, gremiálnych pracovných porád zvolaných RŠ,

-  kontroluje správnosť vedenia agendy metodických orgánov,

- upozorňuje RŠ na porušenie právneho poriadku v činnosti školy a navrhuje opatrenia na odstránenie právneho stavu,

-  pripravuje pracovné úväzky pre učiteľov II. stupňa,

Výchovný  poradca

-  výchovného poradcu školy ustanovuje riaditeľ školy. 

- uskutočňuje v spolupráci s triednymi učiteľmi vyhľadávanie žiakov s problémami vo výchove a vývine osobnosti. 

- zabezpečuje pre triednych učiteľov výchovné a výchovno-poradenské aktivity a podľa potreby sprostredkúva im psychologické a iné odborné služby a starostlivosť. 

- poskytuje konzultácie žiakom a ich zákonným zástupcom, ako aj pedagogickým zamestnancom školy pri riešení výchovných a vzdelávacích problémov, informuje ich o otázkach štúdia na stredných školách.

- osobitnú pozornosť venuje žiakom nadaným, talentovaným, sociálne znevýhodneným a žiakom s postihnutím. 
- zabezpečuje a spolupodieľa sa na realizácii účelových preventívnych aktivít pre žiakov a rodičov, najmä besied a skupinových stretnutí, na aktuálne témy z oblasti učenia a vzdelávania, správania a medziľudských vzťahov, adaptácie, záťaže, profesijnej orientácie, prevencie závislostí a iných sociálno patologických javov a pod. 

- na pedagogických radách informuje pedagogických zamestnancov školy o výchovno poradenských aktivitách a práci výchovného poradcu, ako aj o opatreniach potrebných pre riešenie problémov tried a jednotlivých žiakov.
- pomáha žiakom a rodičom pri profesijnej orientácii, voľbe štúdia, povolania a pracovného uplatnenia. 

 - zabezpečuje agendu v súvislosti so sledovaním záujmov a prihlasovaním žiakov na ďalšie štúdium. 

- úzko spolupracuje s triednymi učiteľmi a s koordinátorom prevencie, školským špeciálnym pedagógom, školským psychológom ako aj s centrom pedagogicko-psychologického poradenstva a prevencie, centrom špeciálno-pedagogického poradenstva a inými nadväznými organizáciami, pri zabezpečovaní úloh výchovného poradenstva. 

- aktívne sa zúčastňuje na pracovných poradách, seminároch a školeniach, organizovaných pre výchovných poradcov. 

- zabezpečuje materiály a pomôcky pre informačnú a poradenskú prácu profesijnej orientácie. 

- pomáha pri správnej voľbe povolania formou príslušných psychologických testov pre žiakov ôsmeho a deviateho ročníka. 

- eviduje žiakov končiacich školskú dochádzku a spracovanie prehľadov o profesijnej orientácie žiakov. 

- pripravuje a realizuje vstupné doklady žiakov končiacich povinnú školskú dochádzku. 

- poskytuje pravidelný servis informácií v oblasti povolania (nástenka, zber záujmu, vyhodnotenie a pod.). 

- spracúva a odovzdáva prehľady o rozmiestňovaní žiakov končiacich povinnú školskú dochádzku pre výpočtové stredisko. 

- má právo za prácu v tomto úseku na zníženie miery vyučovacej činnosti v zmysle nariadenia vlády SR o rozsahu vyučovacej činnosti.
Špeciálny pedagóg
- sa priamo podieľa na výchove a vzdelávaní žiakov so ŠVVP a zdravotne znevýhodnených žiakov.

- podieľa sa na vypracúvaní IVP a plánov integrovaných žiakov, na ich prehodnocovaní a vypracúvaní potrebných hodnotiacich správ,
- poskytuje žiakom individuálne špeciálno-pedagogické služby,
- poskytuje zákonným zástupcom žiakov konzultačné a poradenské služby a v nadväznosti na IVP vzdelávania žiaka,

- poskytuje konzultácie, odborné poradenské služby a metodickú pomoc  pedagógom,

- sprostredkúva informácie a styk s poradenskými  zariadeniami – CPPPaP,
- predkladá návrhy na skvalitnenie a zefektívnenie výchovno-vzdelávacej práce detí so                                              ŠVVP,

- zodpovedá za vedenie potrebnej dokumentácie integrovaných žiakov podľa aktuálneho stavu,

- zúčastňuje sa na vyučovaní individuálne integrovaných žiakov v jednotlivých triedach podľa stanoveného rozvrhu žiakov, ale aj mimo triedy,

- spolupracuje s intaktnou skupinou žiakov pri začlenení žiaka so ŠVVP do bežného žiackeho kolektívu,

- vykonáva dozor nad žiakmi v súlade s osobitnými predpismi a pokynmi,

- plní ďalšie úlohy súvisiace s výchovno-vzdelávacou prácou školy či už z vlastnej iniciatívy, alebo na základe poverenia riaditeľom školy.

Vedúci MZ na 1. stupni, zástupca za predmet na 2. stupni
- zástupca za predmet a vedúci metodického združenia (MZ) je zodpovedný za metodickú a odbornú úroveň vyučovania predmetov spadajúcich do príslušnej vyučovacieho predmetu a MZ,

-  do funkcie je ustanovený na obdobie 10 mesiacov v príslušnom školskom roku, z funkcie môže byť odvolaný i v jeho priebehu, ak neplní povinnosti vyplývajúce z jeho zaradenia,

-  je odborným poradcom riaditeľa školy pre dané predmety, ročníky,

-  plánovite koordinuje činnosť jednotlivých vyučujúcich v rámci svojich predmetov, ročníkov

-  prijíma účinné opatrenia na odstránenie zistených nedostatkov vo výchovno-vyučovacom procese a návrhy riešení predkladá vedeniu školy,

-  hospituje a o výsledkoch hospitácií informuje vedenie školy,

-  poskytuje podklady do návrhu plánu práce školy na školský rok,

-  dáva návrhy na doplňovanie kabinetov pomôckami,

- koordinuje účasť jednotlivých členov MZ, PK na dostupných druhoch vzdelávania a  podujatiach organizovaných metodickými centrami,

-  je prítomný na opravných skúškach a pri prípadných komisionálnych skúškach z predmetov patriacich do ich pôsobnosti,

- navrhuje vedúcich učiteľov jednotlivých predmetov a ročníkov vo svojej pôsobnosti,

- vypracúva hodnotiace správy činnosti MZ,PK za jednotlivé klasifikačné obdobia.

Pedagogickí zamestnanci 
- pedagogickí zamestnanci (ďalej PZ) využívajú na škole všetky práva, ktoré pre nich vyplývajú zo Zákonníka práce, Pracovného poriadku, Zákona o výkone práce vo verejnom záujme, Zákona o pedagogických zamestnancoch a odborných zamestnancoch a o zmene a doplnení niektorých zákonov a ďalších právnych predpisov: 
- plnia príkazy priameho nadriadeného, 
- dodržiavajú ŠVP, ŠkVP, 
- pri vyučovaní pracujú podľa schválených učebných plánov, tematických výchovnovzdelávacích plánov, používajú schválené učebnice a doplnkový učebný materiál, 
- starostlivo sa pripravujú na vyučovacie hodiny, 
- sú povinní byť na pracovisku v čase určenom v pracovnom poriadku, rozvrhom hodín, dozorov, v čase určenom na zastupovanie neprítomných PZ, v čase porád, akcií a schôdzí organizovaných riaditeľom školy, 
- vykonávajú dozor nad žiakmi podľa plánu dozorov, dbajú na dodržiavanie poriadku a disciplíny, 
- sú povinní zastupovať prechodne neprítomných zamestnancov, 
- podporujú rozvoj záujmovej mimoškolskej činnosti žiakov, 
- PZ sú povinní neustále skvalitňovať a prehlbovať účinnosť výchovno-vzdelávacieho procesu, za výsledky ktorého zodpovedajú. 
- plnia vyučovaciu činnosť a činnosť výchovnej práce v rozsahu vyučovacej činnosti a výchovnej činnosti stanovenej osobitným predpisom a vykonávajú ostatné činnosti súvisiace s pedagogickou prácou,
 - zvyšujú úroveň svojej práce vzdelávaním, samostatným štúdiom alebo v organizovaných formách ďalšieho vzdelávania pedagogických zamestnancov, 
- spolupracujú so zákonnými zástupcami žiakov a verejnosťou. 
Triedni učitelia 
Sú priamo podriadení zástupcovi riaditeľa pre príslušný úsek. 
Koordinujú výchovno-vzdelávaciu činnosť v triede: 
- spolupracujú s výchovným poradcom, školským psychológom, školským špeciálnym pedagógom, 
- spolupracujú na vypracovaní individuálneho plánu vzdelávania pre individuálne začleneného žiaka, 
- usmerňujú komunikáciu žiakov s ostatnými PZ, OZ a s vedením školy, 
- sledujú vývoj a napredovanie triedy (hodnotenie, klasifikácia, vzťahy v kolektíve), 
- spolupracujú s rodičmi, zástupcami rôznych organizácií a inštitúcií, sociálnymi partnermi: 
- zvolávajú triedne rodičovské združenia podľa plánu školy, 
- vedú príslušnú dokumentáciu: vedenie triednych výkazov, katalógových listov, klasifikačných záznamov, 
- sledujú a ospravedlňujú neprítomnosti žiaka, 
- pripravujú podklady k tlači vysvedčení, zodpovednosť za správnosť vysvedčení, 
- pripravujú protokoly ku komisionálnym skúškam, 
- evidujú materiály o žiakoch (oslobodenie od vyučovania predmetov, individuálny plán štúdia, uvoľnenie žiaka z vyučovania a pod.), 
- vedú evidenciu učebníc vo svojej triede, zodpovednosť za pridelenú učebňu a jej inventár. 
- vytvárajú priaznivú klímu v triede, výchovne pôsobia na žiaka, riešia vzniknuté pedagogické situácie, vedú triednické práce. 
- vykonávajú a plnia ďalšie úlohy, ktoré súvisia s dohodnutým druhom práce podľa pokynov vedenia školy.
Asistenti učiteľa pre žiakov so ŠVVP
Sú priamo podriadení zástupcovi riaditeľa pre príslušný úsek. Asistenti učiteľa pomáhajú prekonávať zdravotné alebo sociálne bariéry dieťaťa a žiaka. 

Hlavnými činnosťami vo výchovno-vzdelávacom procese sú:

 - bezprostredná spolupráca s učiteľom v triede, so špeciálnym pedagógom a školským psychológom, 

- uľahčovanie adaptácie dieťaťa so špeciálnymi výchovno-vzdelávacími potrebami na prostredie školy a pomáhanie pri prekonávaní bariér, ktoré plynú zo zdravotného postihnutia dieťaťa alebo žiaka,

 - spoluorganizovanie činnosti dieťaťa alebo žiaka počas výchovno-vzdelávacieho procesu v súlade s pokynmi učiteľa, 

- vykonávanie pedagogického dozoru počas prestávok zameraného na deti a žiakov so špeciálnymi výchovno-vzdelávacími potrebami, 

- pomáhanie pri príprave učebných pomôcok,

- vykonávajú a plnia ďalšie úlohy, ktoré súvisia s dohodnutým druhom práce podľa pokynov vedenia školy.

Vychovávatelia ŠKD 
Vychovávatelia v ŠKD využívajú na škole všetky práva, ktoré pre ne vyplývajú zo Zákonníka práce, Pracovného poriadku , Zákona o výkone práce vo verejnom záujme a ďalších právnych predpisov. Zabezpečujú výchovu zverených žiakov v čase mimo vyučovania: 

- zodpovedajú za úroveň a výsledky výchovno – vzdelávacej činnosti vo svojom oddelení, 

- sledujú prospech a správanie detí v oddelení, spolupracujú s príslušnými učiteľmi a podľa ich požiadaviek zabezpečujú prípravu žiakov na vyučovanie, 

- učia žiakov vytvárať si správne návyky spoločenského správania, návyky potrebné pri osobnej hygiene a pri udržiavaní čistoty a poriadku v miestnosti i v okolí školy, 

- vykonávajú dozor nad žiakmi pri spontánnych činnostiach žiakov, pri stravovaní žiakov zaradených do ŠKD, učia žiakov kultúrne stolovať, 

- sú povinní zúčastniť sa so svojím oddelením na ďalších hromadných akciách, 

- vedú príslušnú pedagogickú dokumentáciu v oddeleniach a podľa pokynov ZRŠ spracovávajú príslušnú plánovaciu dokumentáciu, 

- zodpovedajú za všetok inventár v príslušnom oddelení, podľa pokynov riaditeľa školy vykonávajú i ďalšie práce, ktoré zabezpečujú plynulú činnosť ŠKD a zúčastňujú sa triednych schôdzí a konzultácií s rodičmi.
Odborní zamestnanci
Školský psychológ

- poznáva osobnosť žiaka, jeho schopnosti, osobnostné vlastnosti, orientačne identifikuje poruchy správania a učenia a spolu s učiteľmi a ostatnými odborníkmi sa podieľa na ich zmiernení.
- vytvára spolu s učiteľmi podmienky pre uskutočňovanie pozitívnych zmien v osobnosti žiaka vo vzťahu k rodičom, učiteľom a spolužiakom, ako aj ku škole a školskému učivu. Rovnako tiež napomáha učiteľom a rodičom spracovávať ich postoje a prežívanie, ktoré sa u nich objavujú v súvislosti s určitými prejavmi správania u detí. Napomáha riešeniu situácie či vzťahu medzi učiteľmi, rodičmi a žiakmi .
- pozoruje žiakov v triedach za účelom odhalenia problémových žiakov, prípadne problémových vzťahov medzi učiteľmi a žiakmi, vytvára a realizuje špeciálne programy napomáhajúce zdravému rozvoju osobnosti žiaka .
- poskytuje konzultácie rodičom, učiteľom a žiakom, napríklad v oblasti voľby povolania, pomáha pri integrácii žiakov so špeciálno-pedagogickými potrebami do normálneho výchovno-vzdelávacieho procesu v zmysle ich plnej akceptácie.
- vykonáva a plní ďalšie úlohy, ktoré súvisia s dohodnutým druhom práce podľa pokynov vedenia školy.

Nepedagogickí zamestnanci
Hospodárno-správny úsek
· zabezpečuje chod školy a jej vybavenie po stránke materiálno – technickej, mzdovej,

personálnej. Jednotliví  vedúci pracovníci priamo zodpovedajú za výkon svojej funkcie riaditeľovi školy a   súlade s pracovným  poriadkom im prislúchajú nasledovné povinnosti:

Ekonómka  školy

-  vybavovanie dennej korešpondencie RŠ, ZRŠ i ostatných vedúcich zamestnancov,

-  zabezpečuje  prijímanie, triedenie, zakladanie a odosielanie pošty,

-  podieľa sa na príprave rozpočtu školy,

-  dozerá na riadne hospodárenie s majetkom organizácie,

-  zodpovedá za prideľovanie čistiacich prostriedkov, pracovných ochranných prostriedkov,

vedie ich evidenciu,

-  vedie účtovníctvo  školy v súlade s príslušnými predpismi,

- zodpovedá za včasné vyhotovenie mesačných, štvrťročných, polročných a ročných účtovných dokladov pre vyhotovenie zostáv,

-  zabezpečuje, aby údaje na platobných poukazoch boli v súlade s rozpočtovou skladbou,

-  zodpovedá za správne a včasné vedenie jednotlivých operácií evidovaných na účtoch, dodržiavanie termínov platieb i platobných príkazov,

-  zodpovedá za vedenie pokladničnej knihy, všetkých účtovných dokladov, dokumentovanie pokladničných operácií,

-  odvádza poplatky za ŠKD, poškodené učebnice a iný školský majetok, príjmy z prenájmov

a ostatné príjmy na účet organizácie,

-  spolupracuje pri majetkovo-právnom vysporiadaní školy,

-  zabezpečuje podklady pri uzatváraní hospodárskych zmlúv s inými právnymi subjektami,

-  preberá faktúry a eviduje ich v knihe došlých faktúr, zodpovedá za ich úhradu,

-  zabezpečuje peňažný styk s PRIMA bankou Slovensko,
-  zabezpečuje výber hotovosti do pokladne,

-  vyhotovuje objednávky,

-  vedie evidenciu inventára školy, vykonáva inventarizáciu majetku,

-  vedie sklad učebníc, ich doobjednávanie podľa aktuálnych ponúk,

- zabezpečuje, eviduje a realizuje požiadavky na materiálno-technické vybavenie tried, odborných učební a ostatných priestorov,

- vykonáva dozor nad dodržiavaním rozpočtových pravidiel a predpisov o finančnom hospodárení,

-  vyberá a vedie evidenciu poistenia žiakov,

-  sleduje a riadi efektívne využívanie elektrickej energie a plynu,

-  vykonáva iné administratívne práce podľa pokynov riaditeľa prípadne zástupcov RŠ.

Tajomníčka 
- vedie registratúrny poriadok a zodpovedá za spisovú službu,
- komplexne zabezpečuje agendu riaditeľa školy,

- zabezpečuje archiváciu a skartáciu písomností,

- vedie evidenciu tlačív a objednáva ich,

- vybavuje administratívne práce týkajúce sa žiakov,

- vedie evidenciu žiakov prostredníctvom Asc agendy,

- spolupracuje s MÚ Žilina a ÚPSVaR  v otázkach hmotnej núdze,

- prijíma žiadosti, eviduje ich a zabezpečuje doručenie odpovedí,

- vykonáva iné administratívne práce podľa pokynov riaditeľa prípadne zástupcov RŠ.

Správca  počítačovej učebne a aScAgendy 

-   zabezpečuje systémovú administráciu a údržbu dát v informačnom systéme

- EduPage a školskom softvéri ascAgende,
-   sleduje novinky a aktualizácie v EduPage,
-     poskytuje metodické poradenstvo pri práci s EduPage učiteľom a vedeniu školy, 
-   zodpovedá za bezporuchovú  a bezpečnú prevádzku EduPage a ascAgendy,
-  zabezpečuje plynulý chod počítačov a tabletov v organizácii,
-  asistuje pri administrácii školských výkazov a štatistík,  
-  vykonáva  IT práce podľa pokynov riaditeľa prípadne zástupcov RŠ.

Školník
Je priamo podriadený riaditeľovi školy.
- zodpovedá, aby školská budova bola v učený čas otvorená a zatvorená, obsluhuje bezpečnostný systém,

-  stará sa o zásobovanie tried kriedou, prachovkami a špongiami na utieranie tabúľ,

- stará sa o poriadok v celom areáli školy vrátane areálu letnej školy

- v zimnom období odpratáva sneh z chodníkov okolo školy a z areálu školy, 
( udržiava priestory pred hlavným vchodom a bočnými vchodmi v čistote a poriadku,

(  uschováva zabudnuté veci žiakov, nájdenie predmetov väčšej hodnoty hlási  nadriadenému pracovníkovi.

-  vykonáva dozor pri rannom vstupe do školy, v ďalšom čase otvára budovu pre žiakov podľa vnútorného poriadku školy, zodpovedá za poriadok v šatniach i na chodbe na prízemí,

-  kontroluje pohyb cudzích osôb po budove školy.

-  zamyká školské budovy, pred uzavretím sa presvedčí, či je v nich zhasnuté, sú vypnuté všetky elektrospotrebiče, uzavreté prívody vody a plynu, uzavreté všetky okná a miestnosti a či sa v budove nezdržiava žiadna osoba.

- vykonáva a plní ďalšie úlohy súvisiace s dohodnutým druhom práce podľa pokynov  riaditeľa školy, 

( v prípade mimoriadnych udalostí, je ochotný vykonať práce nad rámec svojich povinností.

Údržbár
- vykonáva údržbárske práce  rôzneho typu (oprava batérií, výmena žiariviek, oprava kľučiek na dverách, vyčistenie strešných a podlahových vpustí, udržovanie a čistenie vodovodnej šachty,

- odstraňuje vzniknuté závady a poškodenia  na hmotnom majetku školy:

-  zabezpečuje drobné nákupy hlavne údržbárskeho materiálu,

- udržuje v dobrom stave a poriadku údržbársku dielňu, zabezpečuje plnenie bezpečnostných noriem tak, aby nebola ohrozená bezpečnosť osôb školských budov alebo zariadenia školy,

- dozerá na výkon remeselníckych prác iných organizácií,
Upratovačky 

Sú priamo podriadené riaditeľovi školy. Povinnosťou upratovačiek je udržiavať školské miestnosti v náležitej čistote, vo vzornom poriadku tak, aby sa chránilo zdravie žiakov a učiteľov. Zodpovedajú za: 

( zametanie a stieranie podlahy, 

( vynášanie smetí, 

( utieranie prachu, 

( umývanie umývadiel, 

( dezinfekcia priestorov WC a umývadiel, 

( udržiavanie čistoty okien presklených dverí, 

( čistenie obkladačiek, 

( umývanie dverí, 

( evidenciu zistených porúch, 

( efektívne využívanie čistiacich prostriedkov, 

( vykonávanie veľkého upratovania spojeného s umývaním všetkých okien (2krát  ročne),

( kontrolu zverených priestorov, vypnutie elektrických spotrebičov, zatvorenie všetkých okien po ukončení upratovania.

Vedúca školskej jedálne

Je priamo podriadená riaditeľovi školy, 

- zostavuje jedálny lístok  vždy na týždeň dopredu, prepočítava podľa receptúr nutričnú hodnotu podávanej stravy, stará sa o vysokú úroveň školského stravovania, dbá, aby pokrmy boli upravené chutne, načas, v zodpovedajúcom množstve a kvalite,

-  pri starostlivosti o zásobovanie jedálne objednáva a obstaráva potraviny, inventár a ostatné potreby pre jedáleň, zodpovedá za správnu kvalitu preberaných potravín a ostatných potrieb i za správne uskladnenie tovaru a robí pravidelné kontroly uskladnených potravín a záručných lehôt,

-  zodpovedá za organizáciu prevádzky celej jedálne, po dohode s riaditeľom školy určujú a organizujú priebeh stravovania,

-  vedie skladové karty a evidenciu vydaných potravín podľa doporučených noriem,

- zabezpečuje rýchly a plynulý výdaj stravy a nápojov podávaných na primeranom a hygienicky nezávadnom riade s úplným príborom,

-  zabezpečuje rýchly a bezpečný odber riadu,

-  je bezprostredným nadriadeným pracovníčkam jedálne, podľa návrhu hlavnej kuchárky 

zostavuje pracovnú dobu ostatných zamestnancov kuchyne tak, aby čo najlepšie vyhovovala prevádzke kuchyne,

-  za chýbajúcu pracovníčku kuchyne (PN, OČR a iné) zabezpečí potrebnú náhradnú silu,

-  stará sa o údržbu inventára jedálne i kuchyne, vedie inventárnu knihu,

-  vedie peňažný denník a vyúčtováva peniaze prijaté v hotovosti,

-  podpisuje správnosť a evidenciu faktúr,

-  podpisuje so súhlasom riaditeľa školy objednávky na opravy a revízie,

- navrhuje riaditeľovi finančný rozpočet pre ŠJ a podáva návrhy na výšku osobných príplatkov a odmien pre zamestnancov v ŠJ,

-  zodpovedá za estetický vzhľad a čistotu jedálne,

-  sleduje pravidelný vývoz smetí zo ŠJ,

-  dbá o dodržiavanie BOZP,

-  vzniknuté poruchy bezodkladne hlási riaditeľovi školy,

-  zodpovedá za šetrenie elektrickou energiou, plynom a vodou a ich bezpečné uzavretie po pracovnej dobe a v čase pracovného pokoja,

-  odsúhlasuje účtovné doklady,

-  podieľa sa na príprave rozpočtu školy,

-  dozerá na riadne hospodárenie s majetkom organizácie a zvereným majetkom,

-  plní ďalšie pokyny riaditeľa školy podľa potrieb školy.

Kuchárka
Je priamo riadená vedúcou ŠJ. 

Plní pokyny vedúcej ŠJ: 

- zabezpečuje plynulý chod prevádzky. 

- zodpovedá za dodržiavanie technologických postupov a noriem pri príprave, výrobe a výdaji jedál, nápojov, šalátu, za spotrebu normovaného jedla. 

- zodpovedá za včasné ukončenie pripravovaných obedov, ich teplé podávanie počas celého výdaja, ich kultúrne vydávanie a dodržiavanie hmotnosti jednotlivých porcií. 
- dodržiava hygienicko-epidemiologické zásady pri príprave a podávaní jedál. 
- zodpovedá za čistotu všetkých spotrebičov a strojov v priestoroch školskej kuchyne, priestorov za sporákmi, panelu v kuchyni. 
- dodržiava zásady bezpečnosti a ochrany zdravia pri práci. 
Pomocné sila v kuchyni

Je priamo riadený vedúcou ŠJ.  
- pomáha pri príprave pokrmov a vykonáva pomocné práce. 
- umýva riad, zodpovedá za čistotu výrobného strediska a priľahlých priestorov. 
- zodpovedá za dodržiavanie hygienických predpisov. 
- dodržuje zásady bezpečnosti a ochrany zdravia pri práci. 
- vykonáva všetky práce spojené s prevádzkou ŠJ podľa nariadení vedúcej ŠJ.

Čl. 5
Poradné orgány riaditeľa školy
1. Pedagogická rada
-  pozostáva zo všetkých pedagogických zamestnancov,

-  schádza sa najmenej 6x ročne,

-  vedie ju riaditeľ školy, resp. ním poverený zástupca, o rokovaniach sa vedie zápisnica,

- prerokúva zásadné výchovno-vzdelávacie ciele a priority školy, hodnotí ich úroveň a plnenie,

-  z každej pedagogickej rady sa prijímajú uznesenia.

2. Gremiálna porada
- zvoláva ju riaditeľ školy 1 x týždenne s cieľom zhodnotiť priebežné plnenie plánu a pripraviť plán práce na nasledujúci mesiac,

-  zúčastňujú sa jej pedagogickí zástupcovia, výchovný poradca, vedúci MZ a PK,  prípadne podľa programu aj pracovníci hospodársko-správneho úseku.

3. Metodické združenie na 1. stupni, pracovné skupiny pre jednotlivé predmety na 2. stupni 
-  vytvárajú sa v závislosti od počtu učiteľov príbuzných vyučovacích predmetov,

-  na ich čele stojí riaditeľom poverený učiteľ,

-  cieľom  MZ a pracovnej skupiny  je skvalitňovať úroveň a efektívnosť riadenia výchovno-vzdelávacej práce, podieľať sa na rozvoji pedagogickej tvorivosti,

-  podieľajú sa na vypracovaní časovo-tematických plánov podľa platných učebných osnov, zavádzaní nových metodických a didaktických prístupov vo vyučovaní, na príprave plánu práce školy, doporučení žiakov na pedagogicko-psychologické vyšetrenia, dopĺňaní kabinetov učebnými pomôckami, výbere odbornej literatúry do učiteľskej knižnice, plánovaní výletov a exkurzií, ozdravovacích pobytov, lyžiarskych a plaveckých kurzov, školských súťaží a predmetových olympiád, dopĺňaní žiackej knižnice o nové tituly, zostavovaní, vypracúvaní a analýze kontrolných písomných prác, testov, tematických previerok a diktátov, príprave žiakov na prijímacie pohovory,

-  vypracúvajú vlastný plán činnosti.
4. Rada  rodičov
-  je občianskym združením,

-  zasadá spravidla 1x za 2 mesiace,
-  tvoria ho zástupcovia rodičov jednotlivých tried, ktorí si spomedzi seba volia predsedu, hospodárku a tajomníčku  (zapisovateľku),

-  určujú výšku finančného príspevku a zostavujú rozpočet, z ktorého prispievajú na podujatia organizované školou a odmeny žiakov za umiestnenie v súťažiach,

-  prerokúvajú pripomienky rodičov k činnosti školy vo všetkých oblastiach, svoje pripomienky predkladajú riaditeľovi školy, podieľajú sa na ich riešení,

-  podávajú riaditeľovi školy námety na zlepšenie práce školy, pomáhajú pri organizácii školských i mimoškolských podujatí pre žiakov.

5. Komisie
Inventarizačná, likvidačná a vyraďovacia komisia – sa riadi príslušnými predpismi o vykonávaní inventarizácie. Po skončenej inventarizácii predkladá RŠ písomný návrh na jej vysporiadanie. Uplatňuje návrhy na vyradenie a likvidáciu neupotrebiteľného majetku. Počet členov určuje podľa rozsahu inventarizácie RŠ, ktorý písomne menuje jej predsedu. Poverený predseda predloží RŠ písomný návrh na jej členov. Okrem určenej inventarizácie sa komisia schádza podľa potreby a môže podávať návrhy na uskutočnenie inventarizácie i v priebehu roka. Komisia zápisnične preberá pomôcky od zamestnanca, ktorý ukončil pracovný pomer

so ZŠ Lichardova 24, Žilina. Vypracúva so zamestnancami zmluvy o hmotnej zodpovednosti za zverený majetok. Zodpovedá za vyvesenie záznamu inventára v triedach, kabinetoch a miestnostiach školy. Navrhuje RŠ zakupovanie nového inventára, eviduje inventár v oprave, záručné listy. Predseda komisie navrhuje dielčie komisie podľa jednotlivých kabinetov.

Čl. 6
Zamestnanci školy – práva, povinnosti a zodpovednosť
Vedúci pracovník má okrem kontrolnej činnosti i tieto práva a povinnosti:
· poznať úlohy a chod práce, pôsobnosť školy v rozsahu potrebnom na výkon činnosti vlastnej funkcie,

· priebežne oboznamovať podriadených  pracovníkov s predpismi a úlohami, ktoré sa dotýkajú ich činnosti, prerokovať s nimi závažné otázky týkajúce sa plnenia týchto úloh a sledovať dodržiavanie pracovnej disciplíny, vydávať príkazy pracovníkom im podriadeným,

· zastaviť prácu na zverenom pracovisku, pokiaľ by pokračovanie  v práci mohlo ohroziť zdravie pracovníkov, detí, prípadne majetok školy,

· navrhovať podľa platných predpisov pre odmeňovanie finančné odmeny za kvalitne odvedenú prácu.

Zamestnancami   organizácie sú  pracovníci, ktorí majú uzavretú pracovnú zmluvu so školou. Každý  zamestnanec  má  náplňou  práce  a   pracovným  poriadkom vymedzenú   pôsobnosť, zodpovednosť, právomoc, vzťahy nadriadenosti a podriadenosti. Je povinný plniť riadne, presne, hospodárne a včas úlohy stanovené popisom pracovných činností. Pri plnení pracovných povinností je zamestnanec povinný dodržiavať všeobecne záväzné pracovné normy, vnútroorganizačné úpravy, príkazy, pokyny nadriadených pracovníkov, využívať fond pracovnej doby na plnenie pracovných úloh, dodržiavať pracovný čas, predpisy na úseku BOZP,CO a PO, účelne hospodáriť s majetkom školy, chrániť ho pred zničením, poškodením, stratou alebo zneužitím.

Zamestnanec má právo:

· na odmenu za vykonanú prácu podľa jej množstva, kvality a spoločenského významu,

· na bezpečnosť a ochranu zdravia pri práci,

· požadovať pomôcky pre plnenie daných úloh,

· dostať dovolenku na zotavenie v dĺžke a za podmienok stanovených v Zákonníku práce,

· oboznámiť sa s organizačným poriadkom, pracovným poriadkom, mzdovými,  bezpeč-

nostnými a ostatnými predpismi vzťahujúcimi sa k jeho pracovisku a na prácu ním vy-

konávanú.

ZÁVEREČNÉ  USTANOVENIE

1. Tento organizačný poriadok je záväzný pre všetkých zamestnancov školy.

2. Vedúci zamestnanci školy sú povinní oboznámiť s obsahom organizačného poriadku školy všetkých ostatných zamestnancov.

3. Zmeny a doplnky k organizačnému poriadku vydáva výlučne riaditeľ školy.

4. Tento organizačný poriadok nadobúda platnosť dňom 01.09.2021.
5. Dňom 31.08.2021 zaniká platnosť organizačného poriadku vydaného dňa 31.08.2019.
V Žiline 31.08.2021





PhDr. Miroslava Gajdošová

